Tore on olla koos, pole midagi paremat
Piibliseiklused on kõige vahvamad
Mistahes ilmaga me ikka üheskoos
Seiklemas piibliradadel
Seiklus seikluse otsa - need kõik on Piiblis
Palju seikluslikke lugusid - kõik on Piiblis
Kas me armastame Piiblit?
Muidugi!
Me armastame Piiblit!
JUTUVESTJA KOHVIK
Oh, olen nii väsinud, härra Matteus.
See oli järjekordne kiire päev, Jeremy.
Õnneks on aeg sulgeda pood.
Olen vist juba sada korda öelnud:
"Vabandan, kuid kohviku mänguasjad ja raamatud pole müügiks."
Olen ka vähemalt sada korda selgitanud,
et just mänguasjad ja raamatud teevad Jutuvestja kohviku eriliseks.
Kui neid müüksime, oleksime tavaline kohvipood.
Inimesed on hädas jõuluostude soetamisega.
Mina nende hulgas.
Jeremy, ära mine kaasa selle ostuhullusega.
Tean, tean.
Nii nagu sa ikka oled öelnud, et alati, kui hakkad mõtlema,
et jõulud keskenduvad kingitustele, saad teha vaid üht.
Nii ongi.
Ostlemise asemel peaksin täna hoopis tulema siia ja lugema Piiblit.
See on palju etem kui mööda poode käia, kindel see.
Läheme Jeremy, tänaseks aitab.
Kas me ei peaks kõike enne lahkumist ära koristama?
Teeme seda hommikul.
Tule nüüd, läheme.
Tähelepanu kõikidele.
Ärge veel liigutage.
Tulge nüüd, te igavesed argpüksid!
Nad on läinud, uskuge mind.
Tex!
Mida te veel ootate, kas jõule?
Jõulud on peaaegu käes.
Kõik peavad teistega jagama.
Peab jagama?
Tex, ruttu peitu!
Vihkan jogurtit!
Huh, juba arvasin, et autovõtmed on lõplikult kadunud.
Kummaline. Olen kindel, et jätsin kassaaparaadi kinni.
Oleks aega Piiblit lugeda, kuid pean jõudma teha jõuluoste.
Kas õhk on puhas?
Huh, see läks napilt!
Ha-haa!
Teil on muidugi nalja nabani.
See oli võrratu, absoluutselt enneolematu.
Mis on järgmine trikk, kas lassoga prügiauto püüdmine?
Olgu peale, rahuneme nüüd kõik maha.
Oleme saanud piisavalt Texi arvelt nalja.
Tegelikult oli see paras nali.
Kas räägiksime nüüd millestki muust?
Vabanda. Sul on õigus, Tex.
Teeme midagi muud.
Kuulge kõik, teeme midagi toredat!
Tulge kõik!
Kohtume letil!
Mul läheb süda pahaks.
Siit me tuleme!
Mayday, mayday.
Kaotame kõrgust!
See kukub alla.
Me peame midagi tegema.
Oi ei!
Hobu, mida sa teed?
Ma ei tea!
Vana hea köis, ära nüüd mind alt vea.
Napilt pääsesin.
Kas see on nüüd möödas?
Jep, võin öelda, et olid vapruse etalon.
Muudkui lehvitasid lippudega.
Jaa.
Just nii ma tegingi.
Ah, tühiasi.
Nüüd peame otsustama, mida täna teeme.
Tiina, mis sina arvad?
Mida hr Matteus sellega mõtles, kui ütles Jeremyle, et teab, mida teha,
kui jõulude ainsaks eesmärgiks on vaid kingituste saamine.
Hea küsimus.
Huvitav, mida ta sellega mõtles.
Piibel! Härra Matteus mõtles, et Jeremy peaks lugema Piiblit!
Kas ta peaks lugema mingit raamatut?
Ei, vaid üht kindlat raamatut.
Siin on üks:
"Ehita endale palkmaja".
Kas mõtlete seda?
Ei, Pete.
Ikka tõeline raamat.
Aa, kas see?
"Kaks kätt mind hoidmas".
Romaan, väga lahe!
Võeh, Pete.
Kuidas oleks "Maroko hotellid"?
Olen alati tahtnud minna Marokosse.
Ei.
Nii raske on otsustada, millist raamatut lugeda.
Nii palju, mille hulgast peab valima.
Palun vabandust, semud!
Ei jõua...
...kinni hoida!
Lülitage keegi see monstrum välja!
Ära muretse, Pete.
Ma suudan seda.
Aitäh, Tiina!
Ettevaatust, Pete!
Muuseas, leidsingi selle raamatu, mida kõik taga igatsesid.
Hea, et sain kõik jõuluostud tehtud.
Nüüd vajaksin üht lõõgastust.
Ma tean!
Lähen tagasi poodi ja loen Piiblit.
Seal on vaikne ja saan mõtiskleda jõulude tegeliku tähenduse üle.
Kuulge kõik, nüüd on aeg kuulata üht lugu Piiblist.
Teie ülesandeks on valvata peasissekäiku.
Oluline, et keegi meid ei näeks.
Te kaitsete eesliini.
Kas olete missiooniks valmis? - Just nii, härra!
Arvuti meeskond valmis!
Tubli töö, Tex! Läheme siis.
Meil on täna vägev lugu jutustada.
Kõik on hästi.
Hoolitse selle eest, mina otsin osatäitjad.
Hobu, on sul kõik ikka korras?
Korras nagu Norras.
Kes tahaks aidata mul jutustada tänast lugu?
Mina, mina, mina!
Olge rahulikud, meil jätkub rolle kõigile.
Siia poole, siia poole.
Niimoodi, lelud. Teine etapp.
Tõstame selle üles.
Küll on aga raske töö.
Tere, Chip!
Kas oled tööks valmis?
Valmis!
Nüüd kõik kohtadele.
Poisid, kuidas paistab?
Kõik on klaar, härra!
Kas kõik on valmis?
Jah!
Etendus alaku nüüd!
Mis siin toimub?
Uskumatu!
Õnneks tulin tagauksest.
Nüüd on kõik valmis.
Valgust palun!
Nii on hulga parem. Tänan, Lamp.
Hakka pihta, Chip!
2000 aastat tagasi otsustas Jumal,
et kätte on jõudnud aeg saata maailma päästja.
Üks hetk, Pete.
Saata päästja maailma.
Mida tähendab päästja?
Usun, et oskan sellele vastata.
Chip, vaatame kordusest, kui vapper ma olin?
Kui keegi on abitu ja hädas, millest ta ise välja ei tule,
siis vajab ta päästmist.
Keegi peab minema teda päästma.
Seekord ei teinud seda keegi muu kui mina ise.
Võite plaksutada!
Lahku lavalt, igavene tüütu jojo!
Täname sind, Tex.
Ma pole veel lõpetanud.
Me saime mõttest aru.
Ma ei saanud ise end aidata ning sina päästsid mu.
Kui korrutame selle teo mõju miljon korda, saame hea näite sellest,
mida Jumal tahab meile kõigile teha.
Jumala rahvas vajas väga päästmist.
Kõik olid langenud pattu ega suutnud ise end aidata.
Jumal teadis, et Ta peab nad päästma.
Selleks saatis Ta päästja.
Pete, aga mis on patt?
Jah, mis see on?
Hea küsimus, Hobu.
Chip, ole hea, näita meile!
Alguses oli Jumal ja Tema loodud inimesed.
Inimesed hakkasid tegema tegusid, milles Jumal pettus.
Nad ei armastanud ega hoolinud enam Jumalast.
Neid rõhus patt ja kurjus.
Jumal kurvastas, et Ta rahvas oli igavesti Temast lahutatud.
Paljud mõistsid, et patt polnudki nii hea.
Nad igatsesid tagasi Jumala armastuse rüppe.
Nende elu oli tühi.
Mis nendega edasi sai?
Kuidas said nad mullist välja?
Mõtlesin ikka, patust vabaks.
Jumal otsustas näidata inimestele teed,
kuidas saada Temaga uuesti ühendusse.
Ta saatis neile päästja.
Päästja andis inimestele võimaluse saada vabaks patust ja kurjusest
ning olla igavesti koos Jumalaga.
See päästja oli Jeesus.
Jeesus oli oluline osa Jumala suurest plaanist päästa meid patust,
mistõttu tegi Jumal täpse plaani, kuidas saata Jeesus meie juurde.
Jumal teadis täpselt, mida tegi.
Keegi teine sellest ei teadnud.
Tasapisi hakkas sellest aru saama noorpaar Maarja ja Joosep,
kes olid lihtsad inimesed Naatsaretis, väikeses Galilea linnas.
Kas Naatsaret oligi siis selline?
Just selline.
Ega me siis ei mõelnud, milline Naatsaret välja paistab.
Muidugi mitte.
Me olime abiellumisest liialt põnevil.
Oot-oot, Joosep, kuigi oled põnevil abielu ja Maarja tõttu,
on Jumalal sulle nii põnev uudis, et sa ei suudaks seda uskuda.
Kas tõesti?
Tõesti.
Kes sina oled?
Ole tervitatud, armusaanu.
Issand on sinuga.
Ma ei saanud aru, mis sa ütlesid.
Ingel teatas Maarjale, et ta saab emaks Jumala ainusündinud pojale,
meie päästjale.
Peagi hakkab ta ootama Kristus-last.
Kuidas saan lapse, kui ma pole veel Joosepiga abielus?
Jumalale pole miski võimatu.
Jumal selgitas ka Joosepile, et oli Maarjat rohkelt õnnistanud.
Kui Joosep magas, ilmus talle ingel.
Jumal on sinu lapse isa.
Pead talle nimeks panema Jeesus.
Tema päästab rahva oma pattudest.
Sündimas oli maailma ajaloo kõige imelisem hetk,
meie päästja, Jeesuse sünd.
See on tänaseks kõik.
Ei, räägi veel!
Räägi ülejäänud lugu.
Aega veel on.
Muidugi tahame veel kuulda.
Selles on siis jõulude tegelik põhjus - Kristus-lapse meenutamine.
Olgu, kas tahate kindlasti veel?
Jaa!
Hea küll, jätkame.
Chip, kas oled valmis?
Täna sünnitavad emad lapsi haiglas, kus on arstid ja õed neid aitavad.
Tuhandeid aastaid tagasi olid Naatsaretis teised lood.
Ma ei muretse.
Kui aeg täis saab, olen kindel, et mu sõbrad aitavad mind.
Maarja, nii see tegelikult ei ole.
Sa ei saa sünnitada isegi mitte kodus.
Miks mitte?
Siin tuleb mängu käsk mehe poolt,
kes neil päevil valitses.
Tema nimi oli keiser Augustus.
Annan käsu, et kogu maailm peab maksma mulle makse.
Olen ma ikka hea kirjutaja!
Kõik pidid makse maksma?
Kas ka mänguasjad?
Mänguasjad vist mitte, kuid kõik teised pidid.
Postmargi müük oli sel nädalal kindlasti väga edukas.
Postkontor ja postmargid?
Millest ta ometi räägib?
Tuletan meelde, see kõik juhtus 2000 aastat tagasi.
Siis polnud postiteenuseid.
Vabandust, Maarja, meil pole valikut.
Peame minema Petlemma oma makse maksma.
See pole õige.
Maarja ootab last ega peaks reisima.
Mis tähtsus on lapseootusel, kui küsimus on minu rahast.
Ratsutagu pealegi eesli seljas sadu kilomeetrid ja maksu mulle maksud.
Ma olen seda väärt.
Joosep, mul on nii raske.
Kas tõesti?
Kas Petlemm on kaugel?
Kahjuks küll, Maarja.
Pead olema vapper.
Nad mõlemad olid vaprad.
Nad pidid olema,
sest Petlemmas sai selgeks, et neil pole kuskil ööbida.
See on kohutav.
Miks nad hotelli ei läinud?
Kas Joosep unustas krediitkaardi maha?
Kas nad ei pannud tuba kinni?
Oh, Uba.
Sel ajal polnud telefone ega pangakaarte.
Kas oli, Pete?
Ei, muidugi mitte.
Needki poleks aidanud.
Kõik selle maa elanikud olid sel ajal tulnud sinna makse tasuma.
Petlemm oli väike linnake.
Ruumi lihtsalt polnud.
Isegi, kui oled lapseootel?
Ei saa ju jääda tänavale külma kätte!
Seda minagi.
Vabandan, kuid mu majas pole kohta.
Võite ööbida minu laudas.
Vähemalt katus on peakohal.
Öö loomalaudas, pole paha!
Kui sa just hobune pole.
Maarja ja Joosep olid tänulikud, et said olla loomalaudas.
Sel ööl sündis Maarjale poeg,
kelle ta mähkis sisse ja asetas sõime.
Paneme sulle nimeks Jeesus nagu Jumal meile ütles.
Oot-oot, millesse ta mähkis?
Kuhu ta asetas?
Sõime.
See on söögiküna, kuhu pannakse loomadele söögiks heina.
Nad panid beebi sinna?
Näib küll vilets, kuid on mõnus paik.
Pealegi oli Jeesus mähitud mähkmetesse.
Mähkmetesse?
Mähkisime ta ümber riidetüki, et tal oleks hea ja soe.
Kas keegi tahab näha, kuidas käib mähkimine?
Hobu tahab.
Tahan või?
Tubli, Hobu!
Ettevaatlikult, ma kardan kõdi.
Kas võin meelt muuta?
Kuulge, ma ei saa liigutada.
See ongi asja mõte.
Hobu on mähkmetes.
Ära muretse, vabastame su.
Ulatage ta meile.
Kõige melu sees ärgem unustagem, mis toimus lähedal niidul.
Muidugi, kui te just ise seal ei juhtunud olema.
Karjased olid valvamas lambakarja ja sellest sai unustamatu öö.
Ärge kartke.
Kuulutan rõõmusõnumit kõigile!
Päästja, Messias, Issand
on sündinud täna Petlemmas, Taaveti linnas.
Ingel ütles neile, et lapse tunneb ära, sest ta lamab mähituna sõimes.
Kas nad teavad nende sõnade tähendust?
Jah, teame küll.
Meie teame ka, on ju, Hobu?
Hei!
Au olgu Jumalale kõrges ja maa peal rahu inimeste seas!
Nii see kõik algas.
Maarja, Joosepi ja Jeesuse lugu läks edasi.
Tex, kas sa aevastasid? - Ei.
Kas sina, Tiina? Ei?
Hobu?
Kes siis?
Kas seal on kõik kontrolli all?
Kõik on kontrolli all!
Kuhu ma jäingi?
Ütlesid, et Maarja, Joosepi ja Jeesuse jaoks lugu jätkus.
Kuidas nii?
Nii palju oli juba juhtunud.
Jeesuse sünd oli suursündmus ning huvitas paljusid.
Osasid sellepärast, et nad armastasid Jumalat.
Teisi sellepärast, et nad armastasid kurja teha
ja kartsid Jumalat, kes saatis oma rahvale päästja.
Jumal tahtis, et maailm teaks, milline imeline asi on juhtunud.
Sellepärast tegi ta midagi erilist.
Chip, näitame neile.
Ta pani helkiva tähe taevasse Jeesuse sõime kohale helkima.
Kaugel idamaal elavad tähetargad märkasid seda tähte.
Täht oli nii ere ja eriline, et nad tunnistasid selle
märgiks Jumalalt, et päästja on tulnud.
Nad rändasid läbi mitme maa
ja tundmatute radade, lootes näha Jeesust.
Kui nad jõudsid Jeruusalemma, teati, et nad otsivad päästjat,
keda nimetati vastsündinud kuningaks.
See uudis ärritas Juuda kuningat.
Ta ei tahtnud oma kõrvale rivaali.
Ta nimi oli Heroodes.
Ta polnud just meeldiv mees.
Ta tahtis Jeesust tappa.
Maha, Herodes!
Käi minema lavalt!
Kas nii koheldakse kuningat?
Idamaa targad läksid enne Jeesuse juurde minekut Heroodese juurest läbi.
Nad olid põnevil ega mõistnud, kui õel Heroodes oli tegelikult.
Otsime vastsündinud juutide kuningat.
Nägime tema tähte idast ja tulime Teda kummardama.
Kas tõesti?
Või uut kuningat?
Kuulge, kui te ta leiate, tulge ja öelge mulle, kus ta on.
Ma tahaksin ka Teda kummardada.
Teadagi ei tahtnud Heroodes leida Jeesust, et Teda kummardada.
Ta tahtis Jeesust tappa.
Heroodes tahtis olla ainus kuningas.
Idamaa targad järgisid tähte,
kuni see näis peatuvat otse seal kohas, kus oli Jeesus.
Nad tõid lapsele kingitusi.
Kingitused osutasid sellele, kui eriliseks kuningaks Jeesus saab.
Mina tõin sulle kulda.
Mina tõin sulle viirukit.
Mina tõin sulle mürri.
Kes kingiks lapsele midagi sellist?
Hea küsimus!
Paljud usuvad,
et need kingid näitavad seda, millist elu Jeesus elas.
Hästi Chip, alustame esmalt kullast.
Kuld oli kuninglikkuse sümbol ja Jeesus oli tulevane kuningas.
Viirukit saadakse Põhja-India ja Araabia alade puudest.
Selle tugevat suitsutust kasutatakse pühakodades pühaduse sümbolina.
Suurepärane kingitus Jeesusele, sest ta oli Jumala poeg.
Viirukit kasutati ka ravimina, mida sai lõigates sügavale puukoorde.
See sümboliseerib Jeesuse kannatusi, mis ta meie eest kannatas.
See on mürr.
Seda saadakse väikestelt okkalistelt puudelt Araabias ja Ida-Aafrikas.
Seda kasutati suitsutuse või lõhnaainena,
sageli siis, kui keegi suri.
Arvatakse, et kingitus sümboliseeris Jeesuse ohvrisurma.
Jeesus pidi surema, et saaksime kõik patust vabaks.
See oli Jumala plaan oma poja jaoks.
Vabandust!
Kas seda tegi Heroodes?
Ei, Heroodes ei tapnud Jeesust.
Ta tahtis seda teha.
Jeesusel oli palju vaenlasi,
sest Ta ütles, et on Jumala Poeg ning võib teha imesid.
See hirmutas paljusid, eriti usujuhte.
Miks on jõulud rõõmsad pühad, kui Jeesus on surnud?
Sellega lugu ei lõppenud.
Jeesus tõusis surnuist üles ning elab ka tänapäeval!
Mida?!
Jeesus elab?
Arvasin, et see lugu on tuhandeid aastaid vana.
See ongi vana lugu, kuid Jeesus elab veel tänagi.
Tema on ainus elav Jumal.
Sellepärast on jõulud rõõmsad pühad.
See on imede algus, milleks oli Jeesuse elu ja on siiani.
Me tähistame kingitust, mille Jumal meile andis - Päästjat.
Seepärast on jõulud rõõmu aeg.
Nüüd, Chip.
Rõõm üle maa, me Issand siin!
Kõik vastu minge Tal
Nüüd lõppenud kõik vaev ja piin
Sest kõla meie laul
Aitäh, et aitasid meil mõista, mis on jõulude tegelik tähendus.
Jah.
Nii lihtne on mõelda,
et see on vaid kingitused, kommid, kaunistused ja muu.
See on tegelikult ime - Jeesuse sünd!
Tore, et teile see lugu meeldis.
Palju oleks veel rääkida.
Selles ongi Piibli võlu.
See on põnev ja tõde.
Ma armastan Piiblit.
Oh ei, meil on probleem.
Ikkagi siin oli keegi.
Ta nägi kõike.
Rahuneme kõik maha.
Pete, mis me nüüd teeme?
Äkki nägi ta kõike? Kuulge, kõik tagasi kohtadele.
Olgu, viige kõik oma kohale.
Ma hoolitsen selle eest.
No nii, vana sõber.
Me peame Piibli toimetama laoruumi.
Kas saad sellega hakkama?
Sõdurid, ette ja keskele.
Just, härra.
Kinnitage Piibli külge langevarjud ning valmistuge missiooniks.
Just, härra.
Stardime!
Sa saad hakkama, Gus!
See õnnestus!
Olgu nii, sõbrad.
Nüüd on minu kord!
Aitäh, sõber!
Jeremy! Kas oled siin?
Oli alles kummaline unenägu.
Kas oled siin? - Sa ei usu, mis juhtus.
Nägin väga kummalist und.
See oleks nagu päriselt olnud.
Tule poeg, peame jõudma kirikusse,
et tähistada tegelikku jõulude tähendust.
Jah, meie päästja Jeesuse sündi.
Oi-oi, peaaegu oleks vahele jäänud.
Jah, oleks küll.
Asi oli seda väärt, sest see oli nii vahva lugu.
Piiblis on palju toredaid lugusid.
Ja kõik on päriselt juhtunud.
Kahju, et meie ei saa minna kirikusse tähistama.
Me võime siin tähistada.
Kuidas?
Võime kõik koos jõululaule laulda.
Oh, tulge, kõik usklikud
Laulge kiituslaule
Oh, tulge, oh, tulge
Nüüd Petlemma kõik
Vaadakem last, kes rõõmuks sündin'd meile
Oh, kummardagem Teda
Oh, kummardagem Teda, Aukuningat
Ma armastan jõule!
Olgu, kõik.
Lõbutseme!
Mistahes ilmaga me ikka üheskoos
Seiklemas piibliradadel
Seiklus seikluse otsa - need kõik on Piiblis
Palju seikluslikke lugusid - kõik on Piiblis
Kas me armastame Piiblit?
Muidugi!
Me armastame Piiblit!
Tõlge: Mare Peterson